S-3072/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. júní 2021, á hendur S-kvk-þgf D-kvk-þgf G-kvk-þgf, kt. [...], [...], [...], fyrir eftirtalin umferða- og fíkniefnabrot með því að hafa:1. Þriðjudaginn 22. október 2019, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 395 ng/ml og tetrahýdrókannabínól 79 ng/ml) um Katrínartún í Reykjavík, við Hvítasunnukirkju Fíladelfíu, þar sem lögregla stöðvaði aksturinn og haft í vörslum sínum 0.33 gaf maríhúana.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Mánudaginn 30. september 2019, haft í vörslum sínum 0,66 gaf maríhúana og 0,24 gaf amfetamíni, sem lögregla fann við öryggisleit á ákærðu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,99 gaf maríhúana og 0,24 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a- lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 1 2. júl í 2021, hefur ákærða áður sætt refsingu. Það sem kemur til skoðunar í málinu við ákvörðun refsingar er sátt frá 11. október 2006 þar sem ákærðu var gert að greiða sekt fyrir ölvunarakstur. Þá var ákærðu með dómi 10. nóvember 2011 gert að greiða sekt fyrir akstur undir áhrifum ávana- og fíkniefna. V ar ákærða einnig svipt ökurétti í tvöár frá 23. nóvember 2011 að telja. Með dómi 12. júní 2017 var ákærðu gert að sæta fangelsi í 30 daga fyrir að hafa þann 23. febrúar 2016 ekið undir áhrifum vímuefna. Var ákærða einnig svipt ökurétti ævilangt. Nú síðast var ákærðu með dómi 3. júní 2020 gert að sæta fangelsi í 60 daga, skilorðsbundið í tvö ár, fyrir brot gegn valdstjórninni og fyrir vörslur fíkniefna. Að öðru leyti hefur sakarferill ákærðu ekki áhrif við ákvörðun refsingar.

Með vísan til framangreinds verður nú við það miðað að ákærðu sé í fjórða sinn, innan ítrekunartíma í skilningi 3. mgr.71. gr. almennra hegningarlaga nr. 19/1940, gerð refsing fyrir akstur undir áhrifum ávana- og fíkniefna.

Brot þau sem ákærða er nú sakfelld fyrir samkvæmt ákæru voru framin fyrir uppsögu framangreinds dóms frá 3. júní 2020. Samkvæmt 60. gr. almennra hegningarlaga nr. 19/1940 verður dómurinn tekinn upp og dæmdur með í þessu máli. Refsing ákærðu verður ákveðin í samræmi við 77. gr. almennra hegningarlaga nr. 19/1940, þá er hún hegningarauki við framangreindan dóm.

Með hliðsjón af framangreindu, sakarefni þessa máls, dómvenju og að virtum 60., 77. og 78. gr. almennra hegningarlaga nr. 19/1940, þykir refsing ákærðu hæfilega ákveðin fangelsi í fjóra mánuði. Með hliðsjón af því að hér er um að ræða hegningarauka og með vísan til þess að skilorðstími refsingar frá 3. júní 2020 er þegar hálfnaður, þykir rétt að skilorðsbinda hluta refsinga rí máli þessu með þeim hætti sem greinir í dómsorði. Með vísan til lagaákvæða í ákæru er áréttuð ævilöng ökuréttarsvipting ákærðu.

Með vísan til lagaákvæða í ákæru eru gerð upptæk til ríkissjóðs 0,99 af maríhúana og 0,24 grömm af amfetamíni, sem lögregla lagði hald á við rannsókn málsins.

Ákærða greiði 340.211 krónur í sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-kvk-nf D-kvk-nf G-kvk-nf, sæti fangelsi í fjóra mánuði, en fresta skal fullnustu tveggja mánaða af refsingunni og fellur sá hluti hennar niður að liðnu ári frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Áréttuð er ævilöng ökuréttarsvipting ákærðu.

Upptæk eru gerð til ríkissjóðs 0,99 af maríhúana og 0,24 grömm af amfetamíni Ákærða greiði 340.211 krónur í sakarkostnað.

S-kvk-nf D-kvk-nf J-kvk-nf